text: Politikere går i stilling til EU-valg
  23 februar 2014 kl. 10.44
  En række EU-politikere lægger søndag op til valgkampen til parlamentsvalget 25. maj på en boligmesse i DGI-huset Vejle.
  Det er Ulla Tørnæs (V), Christel Schaldemose (S) og Asger Christensen (V).
  Trods de politiske modsætninger stiller de op på messen for at få stemmedeltagelsen op.
  Ved valget i 2009 var stemmeprocenten i Danmark 59,54.
  Den første meningsmåling op til valget 25. maj viser, at hele 30 procent af vælgerne ikke har besluttet, hvor de vil sætte deres kryds - eller om de overhovedet vil stemme.
  Målingen er udarbejdet af Gallup for centrum venstre-tænketanken NyAgenda, hvis formål blandt andet er at fremme analyser og debat om EU.
  Her er hovedtallene, der gør Socialistisk Folkeparti til den største taber:
  * Socialdemokratiet -13 procent
  * Venstre - 16 procent
  * Dansk Folkeparti - 13 procent
  * SF - 4 procent
  * De Konservative - 3 procent
  * De Radikale - 4 procent
  * Folkebevægelsen mod EU - 5 procent
  * Ved ikke: 30 procent
  * Liberal Alliance - 2 procent
  * Stemme blankt - 4 procent
  * Vil ikke stemme - 3 procent.
  